TVO ลุ้นกำไร Q2 โตแตะ 697 ลบ. รับปริมาณ-ราคาขายน้ำมันถั่วเหลืองพุ่ง
TVO ลุ้นกำไรไตรมาส 2/65 โตแตะ 697 ลบ. รับปริมาณ-ราคาขายน้ำมันถั่วเหลืองพุ่ง โบรกเชียร์ซื้อเป้า 34.80 บาท พ่วงยีลด์สูง 7%
TVO ลุ้นกำไรไตรมาส 2/65 โตแตะ 697 ลบ. รับปริมาณ-ราคาขายน้ำมันถั่วเหลืองพุ่ง โบรกเชียร์ซื้อเป้า 34.80 บาท พ่วงยีลด์สูง 7%
17 มิ.ย. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(17 มิ.ย.2565) ว่า บริษัท น้ำมันพืชไทย จำกัด (มหาชน) หรือ TVO ราคาเป้าหมาย 34.80 บาท โดยระยะสั้นคาดกำไรยังมีโมเมนตัมดีต่อในไตรมาส 2/2565 คาดยอดขายทำ All time high ต่อเนื่อง และกำไรคาด 697 ล้านบาท (โต 15% เทียบไตรมาสก่อนหน้า (ลดลง 2% เทียบช่วงเดียวกันของปีก่อน) จากปริมาณและราคาขายน้ำมันถั่วเหลืองเพิ่มขึ้น หนุน Gross margin เพิ่ม เทียบไตรมาสก่อนหน้า และชดเชย สินค้ากากถั่วเหลืองที่ราคาเพิ่มช้ากว่าต้นทุนถั่วเหลือง และคงกำไรสุทธิปี 2565 อยู่ที่ 2.2 พันล้านบาท โต 9% เทียบช่วงเดียวกันของปีก่อน
โดย Valuation ราคาหุ้นยังเป็นโซนต่ำ ได้เปรียบต้นทุน ซื้อขายบน PER 22F ที่ 11.5 เท่า และมี Div yield สูง 7% ต่อปี มองเป็นอีกหนึ่งหุ้นที่น่าสนใจในกลุ่ม Food inflation ท่ามกลางปัญหาขาดแคลนสินค้าเกษตรจากนโยบายหลายประเทศเริ่มจำกัดการส่งออก มองไทยในฐานะแหล่งผลิตหลักของโลก จะได้ประโยชน์ และเปิด Upside risk ระยะ 3-6 เดือนต่อหุ้นได้